A.M.D.G.

Creator ineffábilis, qui de thesáuris sapiéntiæ tuæ tres Angelórum hiearchías designásti et eas super cælum empýreum miro órdine collocásti, atque univérsi partes elegantíssime distribuísti: Tu, inquam, qui verus fons lúminis et sapiéntiæ díceris ac superéminens princípium, infúndere dignéris super intelléctus mei ténebras tuæ rádium claritátis, dúplices, in quibus natus sum, a me rémovens ténebras, peccátum scílicet et ignorántiam. Tu, qui linguas infántium facis disértas, linguam mean erudias atque in lábiis meis gratiam tuæ benedictiónis infúndas. Da mihi intelligéndi acúmen, retinéndi capacitátem, addiscéndi modum et facilitátem, interpretándi subtilitátem, loquéndi grátiam copiósam. Ingréssum ínstruas, progréssum dírigas, egréssum cómpleas. Tu, qui es verus Deus et Homo, qui vivis et regnas in sǽcula sæculórum. Amen

Cur physicam studeam? Sanctus Thomas Aquinas dicit (Contra Gentiles, lib. 2 cap. 2)
ex factorum meditatione divinam sapientiam utcumque possumus admirari et considerare;
in admirationem altissimæ Dei virtutis ducit: et per consequens in cordibus hominum reverentiam Dei parit,
animas hominum in amorem divinæ bonitatis accendit, et
homines in quadam similitudine divinæ perfectionis constituit.
Physica alios adiuvat quia (idem, lib. 2 cap. 3)
creaturarum naturam ignorantes in hoc pervertuntur quandoque quod id quod non potest nisi ab alio esse, primam causam et Deum constituunt, nihil ultra creaturas quæ videntur æstimantes;
id quod Dei solius est creaturis aliquibus adscribunt;
divinæ virtuti in creaturas operanti aliquid detrahitur per hoc quod creaturæ natura ignoratur;
homo, qui per ﬁdem in Deum ducitur sicut in ultimum ﬁnem, ex hoc quod ignorat naturas rerum, et per consequens gradum sui ordinis in universo, aliquibus creaturis se putat esse subiectum quibus superior est.

"Invisibilia enim ipsius, a creatura mundi, per ea quæ facta sunt, intellecta, conspiciuntur: sempiterna quoque eius virtus, et divinitas" (Rom. 1:20).

Nihil est in intellectu quod non prius in sensu.
Parvus error in principio magnus est in fine.